Pirkimo sąlygų

1 priedas „Techninė specifikacija“

**ADMINISTRACINĖS PASKIRTIES PASTATO VIDAUS (FRESKŲ SALĖ)**

**VASARIO 16-OSIOS G. 62, ŠIAULIAI, PAPRASTOJO REMONTO DARBAI**

**TECHNINĖ SPECIFIKACIJA**

1. Rangovas darbus privalo vykdyti vadovaudamasis Lietuvos Respublikoje galiojančių įstatymų, įstatymus įgyvendinančiųjų teisės aktų, normatyvinių statybos techninių dokumentų reikalavimais, statybos taisyklėmis, gamintojų instrukcijomis ir rekomendacijomis. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą ir priešgaisrinę saugą statybos objekte visą darbų vykdymo laikotarpį.
2. Rangovas, prieš pradėdamas darbus privalo vietoje susipažinti su esama situacija, ir vadovaujantis MB „In umbra“ parengtu „Šiaulių miesto savivaldybės administracijos pastato interjero projektu“ parengti paprastoji remonto aprašą (toliau – Projektas) normatyvinių statybos techninių dokumentų nustatytos sudėties. Projekto apimtis ir detalumas turi būti pakankami statybą leidžiančiam dokumentui gauti (jeigu privaloma) ir atlikti statybos darbus.
3. Darbų kiekių žiniaraštis su orientaciniais kiekiais pridedamas. Visi kiekiai detalizuojami pridedamuose darbų kiekių žiniaraščiuose. Darbų kiekių žiniaraščiai yra orientaciniai/preliminarūs. Prieš pradedant darbus ir užsakant medžiagas, darbų kiekiai turi būti patikslinti vietoje pagal faktą.
4. Statyboje naudojami produktai ir gaminiai turi būti paženklinti CE atitikties ženklu. Visiems gaminiams turi būti taikoma ne mažesnė kaip 5 metų gamintojo garantija. Rangovas, prieš darbų pradžią, turi suderinti su Užsakovu naudojamų medžiagų spalvą, tipą, dydį.
5. Statyboje naudojamos statybinės medžiagos atitiktų minimalius aplinkos apsaugos kriterijus, nustatytus Aplinkos ministro 2011 m. birželio 28 d. įsakymu Nr. D1-508 patvirtintame „Aplinkos apsaugos kriterijų taikymo, vykdant žaliuosius pirkimus, tvarkos aprašo“ XIII skyriuje „Statybinės medžiagos“ ir 2023-04-07 LR Vidaus reikalų ministro įsakymo Nr. 1V-199 reikalavimus
6. Rangovas visus iškilusius klausimus ir problemas, susijusias su šioje techninėje specifikacijoje nustatytomis apimtimis, turi spręsti savarankiškai (savo pastangomis), tačiau galutinius sprendinius priimti tik suderinęs su Užsakovu.
7. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas darbus, turi imtis visų būtinų atsargumo priemonių, kad Rangovo įrengimai ir personalas būtų tik statybvietėje. Vykdant statybos darbus neturi būti pažeisti trečiųjų šalių interesai.
8. Naudojamų medžiagų spalvinis sprendimas numatytas interjero projekte.
9. Rangovas turi užtikrinti, kad darbas būtų atliktas teisinga seka.
10. Visos konstrukcijos, gaminiai ir medžiagos turi atitikti Lietuvos Respublikos normatyvinius reikalavimus.
11. Bet kurios priemonės įgyvendinimo darbai turi būti atlikti iki galo – „pilnas įrengimas”. Žodžiai „pilnas įrengimas“ turi reikšti ne tik darbų atlikimą ir įrengimą, nurodytus techninėse specifikacijose, reikalavimuose darbams bei medžiagoms, bet ir visus atsitiktinius įvairius, statybos darbams atlikti reikalingus komponentus, kurie reikalingi pilnam darbų atlikimui. Tuo tikslu rangovams prieš pateikiant kainos pasiūlymą, rekomenduojama atlikti objekto apžiūrą ir įvertinti visus planuojamus darbus.
12. Po remonto neturi pablogėti kitų pastato dalių ir teritorijos elementų eksploatacijos savybės, jie turi būti palikti tokios pat ir ne prastesnės būklės, kurioje buvo iki darbų pradžios.
13. Visus darbus, kurie gali būti pagrįstai laikomi būtinais tinkamam sistemų eksploatavimui, privaloma atlikti, nepriklausomai nuo to, ar jie yra apibūdinti aiškinamajame rašte, kiekių žiniaraštyje ar ne.
14. Rangovas privalo užtikrinti, kad visos darbo dalys ir visos medžiagos tarpusavyje būtų suderintos.
15. Rangovas atsakingas už darbų koordinavimą statybvietėje su tiekėjais ir kitais subrangovais. Rangovas privalo informuoti Užsakovo atstovą kada galima tikrinti medžiagų ir įvairių stadijų darbų kokybę, prieš įrengiant kitas konstrukcijas ar atliekant darbus.
16. Įstaigoje yra vykdoma veikla, todėl Rangovas privalo visus atliekamus darbus suderinti su Užsakovu
17. Paslėpti darbai turi būti priduoti Užsakovo atstovui darbų kokybei įvertinti ir leidimui sekančiai technologinei sudėtinei darbų daliai atlikti.
18. Darbų eigoje palaikyti švarą, išvežti statybinį laužą.
19. Atlikti objekto teisinę registraciją.