Pirkimo sąlygų

6 priedas „Kvalifikacijos ir kiti reikalavimai tiekėjams“

**KVALIFIKACIJOS IR KITI REIKALAVIMAI TIEKĖJAMS**

# KVALIFIKACIJOS REIKALAVIMAI

**1 lentelė**

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| **Techninis ir profesinis pajėgumas** | | | |
| *Panašių darbų atlikimo patirtis* | | | |
| 1. | Tiekėjas per paskutinius 5 metus iki pasiūlymo pateikimo termino pabaigos yra atlikęs naujo statinio statybos ir (arba) statinio rekonstravimo ir (arba) statinio kapitalinio remonto ir (arba) statinio paprastojo remonto darbus, esančių kultūros paveldo objekto teritorijoje, jo zonoje, kurių vertė ne mažesnė kaip 50 000,00 Eur (be PVM) ir darbų atlikimas bei galutiniai rezultatai buvo tinkami. | ***Dokumentai, kuriuos turės pateikti galimas laimėtojas:***  Per paskutinius 5 metus atliktų darbų **sąrašas (pirkimo sąlygų 6.1. priedas)**, nurodant atliktų darbų bendras sumas (išskiriant savarankiškai ir ūkio subjektų, jei tokie yra, atliktų darbų vertes), datas, užsakovus bei jų kontaktus, neatsižvelgiant į tai, ar jie yra perkančiosios organizacijos, ar ne.  Tiekėjas kartu su atliktų darbų sąrašu pateikia užsakovų pažymas ar kitus lygiaverčius dokumentus\*, kuriuose būtų nurodyta atliktų darbų vertė, datos, ar darbai buvo atlikti tinkamai.  \*Lygiaverčiais dokumentais laikomi: sąskaitos faktūros, darbų perdavimo–priėmimo aktai ar pan., jei juose bus pateikti papildomi užsakovų vertinimai dėl tinkamai atliktų darbų.  *Pateikiama skaitmeninė dokumento kopija.*  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas.  Jei sutartis apima kelis objektus, kurių vienas yra pilnai užbaigtas ir atitinka keliamus reikalavimus, tokia sutartis yra tinkama.  Tiekėjas patirtį gali įrodyti tiek baigtomis sutartimis, tiek nebaigtų vykdyti sutarčių jau įvykdytomis dalimis. | - jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  - tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  -subtiekėjams šis reikalavimas nenustatomas. |
| ***Pastaba. Pateiktame atliktų darbų sąraše bus vertinama visa pateikta informacija, o jų neatitikimas pirkimo sąlygose nustatytiems reikalavimams lems pasiūlymo atmetimą.*** | | | |
| **Teisė verstis veikla** | | | |
| 2. | Tiekėjas, ūkio subjektų grupės narys (-iai), ūkio subjektas (-ai), kurio (-ių) pajėgumais tiekėjas remiasi, turi turėti teisę būti ypatingojo statinio, esančio kultūros paveldo objekto teritorijoje, jo apsaugos zonoje ir kultūros paveldo vietovėje rangovu:  Statinių grupės: negyvenamieji pastatai.  Statinių pogrupis: administracinės paskirties pastatai.  Statybos darbų sritys: bendrieji statybos darbai:   * statybinių konstrukcijų (mūro, medžio) statyba ir montavimas; apdailos darbai\*;   \*Apdailos darbai – tai baigiamųjų statybos darbų rūšys: grindų įrengimas, galutinis grindų dangų įrengimas (šlifavimas, lakavimas, kiliminių ir kt. grindų dangų klojimas), langų ir durų blokų montavimas, tinkavimas, dažymas, apmušalų klijavimas, paviršių apdaila plytelėmis, pertvarų, lubų, grindų įrengimas iš plokščių, atitvarų apšiltinimas, technologinių vamzdynų ir įrenginių dažymas; kitos panašaus profilio baigiamųjų statybos darbų rūšys.  Teisinis pagrindas:  1) Lietuvos Respublikos statybos įstatymo 18 str. 6 d.;  2) Lietuvos Respublikos aplinkos ministro 2016 m. gruodžio 12 d. įsakymas Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ patvirtinimo“. | ***Dokumentai, kuriuos turės pateikti galimas laimėtojas:***  Lietuvos Respublikoje ir trečiosiose šalyse įsteigtiems juridiniams asmenims, kitoms organizacijoms ar jų padaliniams SSVA (iki 2022-04-30 SPSC) išduoti kvalifikacijos atestatai ar užsienio šalies tiekėjams\* išduota Teisės pripažinimo pažyma\*\*, arba užsienio šalies tiekėjų\* kilmės šalies kompetentingų institucijų išduoti dokumentai, patvirtinantys jų kilmės valstybėje turimą teisę užsiimti analogiškų statinių statybos veikla, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.  Užsienio šalies tiekėjo\* turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, tačiau pačią teisę tiekėjas kilmės šalyje turi būti įgijęs iki pasiūlymų pateikimo termino pabaigos.  Pirkimo vykdytojas informaciją apie išduotus kvalifikacijos dokumentus pasitikrina SSVA registruose: <https://www.ssva.lt/cms/registrai>  \*Užsienio šalies tiekėjai – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, juridiniai asmenys, kitos užsienio organizacijos ir jų padaliniai – turi teisę būti ypatingojo statinio statybos rangovu Lietuvos Respublikos teritorijoje, pripažinus jų kilmės valstybėje turimą teisę užsiimti analogiškų statinių statybos veikla.  \*\*Vietoje teisės pripažinimo pažymos užsienio šalies tiekėjas gali pateikti SSVA pateikto prašymo (su gavimo žyma) išduoti Teisės pripažinimo pažymą, patvirtintą kopiją. Teisės pripažinimo pažymą, užsienio tiekėjas privalės pateikti iki pirkimo sutarties pasirašymo.  - Visi pateikti dokumentai, būtini sutarčiai vykdyti, turi būti galiojantys visą sutarties vykdymo laikotarpį.  Jei kvalifikacijos dokumente yra nurodyta visa reikalaujama statinių grupė (neišskirti / nenurodyti pogrupiai) arba nurodytas konkretus pogrupis, atitinkantis nurodytą kvalifikacijos reikalavime, – tokie kvalifikacijos dokumentai yra tinkami.  *Pateikiamos skaitmeninės dokumentų kopijos.* | - Jeigu pasiūlymą teikia ūkio subjektų grupė reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti.  - Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų.  - Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo / privalės turėti teisę verstis ta veikla, kuriai jis pasitelkiamas. |
| **Techninis ir profesinis pajėgumas** | | | |
| *Rangovo, ar jų personalo, ar jų vadovaujančio personalo išsilavinimas ir profesinė kvalifikacija* | | | |
| 3. | Tiekėjas turi turėti atestuotų specialistų, užtikrinančių tinkamą darbų atlikimą ir jų kokybės kontrolę:  - bent vieną specialistą, turintį teisę eiti ypatingo statinio, esančio kultūros paveldo objekto teritorijoje, jo apsaugos zonoje, kultūros paveldo vietovėje, statybos vadovo pareigas.  Statinių grupė: negyvenamieji pastatai;  Statinių pogrupis: administracinės paskirties pastatai.  - bent vieną specialistą, turintį teisę eiti ypatingo statinio, esančio kultūros paveldo objekto teritorijoje, jo apsaugos zonoje, kultūros paveldo vietovėje, projekto vadovo ir projekto vykdymo priežiūros vadovo pareigas.  Statinių grupė: negyvenamieji pastatai;  Statinių pogrupis: administracinės paskirties pastatai.  - bent vieną specialistą, turintį teisę eiti ypatingo statinio, esančio kultūros paveldo objekto teritorijoje, jo apsaugos zonoje, kultūros paveldo vietovėje, projekto dalies vadovo pareigas.  Statinių grupė: negyvenamieji pastatai;  Statinių pogrupis: administracinės paskirties pastatai;  projekto dalys: architektūros, konstrukcijų.  Pastaba: vienas specialistas gali vadovauti kelioms sritims, jei jo kvalifikacija tenkina kvalifikacinius reikalavimus.  Tiekėjas negali remtis dviejų ar daugiau asmenų kvalifikacija siekiant atitikti atskiram specialistui keliamus kvalifikacinius reikalavimus. | ***Dokumentai, kuriuos turės pateikti galimas laimėtojas:***  1) Tiekėjo patvirtintas specialistų, kurie bus atsakingi už pirkimo sutarties vykdymą, **sąrašas (pirkimo sąlygų 6.2. priedas)**, kuriame nurodomi specialistų vardai, pavardės, jų pareigos, vykdant pirkimo sutartį, kvalifikacijos atestato numeriai, kiekvieno specialisto darbų teikimo tiekėjui teisinė forma (darbo sutartis, ketinimų protokolas ar kt.). Jei specialistas nėra įmonės darbuotojas ir vykdant sutartį nebus įdarbintas, turi būti pateiktas susitarimas tarp tiekėjo ir pasitelkiamo specialisto.  2) Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus\*) SSVA (iki 2022-04-30 SPSC) išduoti kvalifikacijos atestatai ar užsienio šalies specialistams\* išduoti teisės pripažinimo dokumentai, arba užsienio šalies specialistams\* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes, bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija.  **Užsienio šalies specialistai\*** – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti ypatingojo statinio projekto dalies vadovo, statybos vadovo, projekto vadovo ir projekto vykdymo priežiūros vadovo pareigas, pripažinus jų kilmės valstybėje turimą teisę eiti analogiškų statinių statybos vadovo pareigas.  **Užsienio šalies specialisto\*** turimos kvalifikacijos patvirtinimo dokumentai Lietuvoje gali būti išduoti ir po pasiūlymų pateikimo datos, bet ne vėliau kaip iki Sutarties pasirašymo dienos, tačiau pačią teisę specialistas kilmės šalyje turi būti įgijęs iki pasiūlymų pateikimo termino pabaigos.  Teisės pripažinimo dokumentai turi būti gauti iki pirkimo sutarties pasirašymo.  Vietoje teisės pripažinimo pažymos užsienio šalies tiekėjo siūlomas specialistas gali pateikti SSVA pateikto prašymo (su gavimo žyma) išduoti teisės pripažinimo pažymą, patvirtintą kopiją.  Pirkimo vykdytojas informaciją apie Lietuvoje išduotus kvalifikacijos dokumentus pasitikrina SSVA registruose <https://www.ssva.lt/cms/registrai>.  Jei kvalifikacijos dokumente yra nurodyta visa reikalaujama statinių grupė (neišskirti / nenurodyti pogrupiai) arba nurodytas konkretus pogrupis, atitinkantis nurodytą kvalifikacijos reikalavime, – tokie kvalifikacijos dokumentai yra tinkami.  Jei specialistas nėra tiekėjo darbuotojas ir nebus įdarbintas, jis turi būti nurodytas pasiūlymo formoje kaip ūkio subjektas.  *Pateikiamos skaitmeninės dokumentų kopijos.* | - jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  - tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  - subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| ***Pastaba. Jeigu tiekėjas nurodys daugiau specialistų nei reikalaujama pirkimo sąlygose, tai bus vertinami visi pasiūlyti, nurodyti specialistai, kurie privalės atitikti pirkimo sąlygose nustatytus reikalavimus, o jų neatitikus pasiūlymas bus atmestas.*** | | | |

**APLINKOS APSAUGOS VADYBOS SISTEMŲ STANDARTAI**

**2 lentelė**

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| 1. | Tiekėjas taiko (laikosi) aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais.  Sertifikavimo sritys: statybinių konstrukcijų (mūro, medžio) statyba ir montavimas, apdailos darbai. | ***Dokumentai, kuriuos turės pateikti galimas laimėtojas:***  Atitiktį reikalavimams įrodantys dokumentai: EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.  Kaip lygiaverčių aplinkos apsaugos vadybos užtikrinimo priemonių įrodymą, tiekėjas gali pateikti lygiaverčių taikomų aplinkos apsaugos vadybos priemonių aprašymą, parengtą pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtintomis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo (toliau – Aprašas) 10 punkte nustatytus reikalavimus, arba kitus lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.  *Pateikiamos skaitmeninės dokumentų kopijos.* | Tiekėjas, tiekėjų grupės nariai, kiti ūkio subjektai, kurių pajėgumais remiasi tiekėjas, pagal prisiimamus įsipareigojimus. |